รัฐให้พันล้านอุ้มก่อสร้าง
ผู้รับเหมาก่อสร้างส้มหล่น ครม.ควัก 1,000 ล้านบาท จ่ายค่าธรรมเนียมค้ำประกันธนาคารต่างประเทศ
17 ส.ค. 2554

ผู้รับเหมาก่อสร้างส้มหล่น ครม.ควัก 1,000 ล้านบาท จ่ายค่าธรรมเนียมค้ำประกันธนาคารต่างประเทศ 
นายกรณ์ จาติกวณิช รมว.คลัง เปิดเผยว่า ที่ประชุมคณะรัฐมนตรี (ครม.) อนุมัติวงเงินสนับสนุน 1,000 ล้านบาท ให้กับผู้ประกอบการที่ออก ไปก่อสร้างในต่างประเทศ 
นอกจากนี้ ได้มอบหมายให้ธนาคารเพื่อการส่งออกและนำเข้าแห่งประเทศไทย (ธสน.) ประสานกับสำนักงบประมาณ พิจารณาวงเงินงบประมาณเพื่อสนับสนุนให้กับผู้ประกอบการอุตสาหกรรมก่อสร้างไทยที่ไปขยายงานในตลาดต่างประเทศไม่เกิน 2% ของมูลค่าค้ำประกัน หรือสูงสุดไม่เกิน 50 ล้านบาทต่อโครงการ 
มาตรการดังกล่าวจะช่วยเพิ่มศักยภาพในภาคธุรกิจนี้ให้สามารถแข่งขันได้อย่างเท่าเทียมกับคู่แข่งใน ตลาดต่างประเทศ โดยช่วยลดต้นทุนค่าธรรมเนียมการออกหนังสือค้ำประกันในส่วนที่ธนาคารต่างประเทศ เรียกเก็บ (Counter Guarantee) จากผู้ประกอบการไทย ซึ่งเป็นต้นทุนส่วนเพิ่มที่เกิดจากการที่ผู้ประกอบการไทยไม่สามารถขอให้ธนาคารในต่างประเทศออกหนังสือค้ำประกันให้ได้โดยตรง แต่ต้องขอให้ธนาคารไทยออกหนังสือค้ำประกันก่อน และให้ธนาคารในต่างประเทศค้ำประกันต่ออีกทอดหนึ่ง 
สำหรับผู้ประกอบการที่ต้องการรับความช่วยเหลือให้มายื่นขอหนังสือค้ำประกันจาก ธสน. โดยรัฐบาลจะให้การสนับสนุนค่าธรรมเนียมแต่มีเงื่อนไขว่า ธสน.จะเป็นผู้พิจารณาคุณสมบัติทั้งเรื่องของธุรกิจและความเสี่ยงทางการเงิน คาดว่าในอนาคตผู้ประกอบการดังกล่าวจะสามารถขอให้ธนาคารในต่างประเทศออกหนังสือค้ำประกันให้โดยตรงได้ 
“ถ้าคำนวณจากเงินสนับสนุน 1,000 ล้านบาท จะสามารถค้ำประกันการออกหนังสือค้ำประกันทุกประเภทรวมกันไม่เกิน 5 หมื่นล้านบาท หรือคิดเป็น 50% ของมูลค่าการจ้างงานที่คาดว่าจะมีสูงถึง 1 แสนล้านบาท” นายวัชระ กรรณิการ์ รองโฆษกประจำสำนักนายกรัฐมนตรี กล่าว
นายวัชระ กรรณิการ์ รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.)การตั้งสถาบันการก่อสร้างแห่งประเทศไทย โดยขอให้รัฐบาลสนับสนุน
งบประมาณในการดำเนินงานของสถาบันฯ เป็นระยะเวลา 4 ปี ตั้งแต่ปี 2555 2558 วงเงิน 496 ล้านบาท ทั้งนี้เพื่อให้สถาบันการก่อสร้างแห่งประเทศไทย 
เป็นผู้กำหนดทิศทางและยุทธศาสตร์การพัฒนาอุตสาหกรรมก่อสร้างไทย และเป็นแกนกลางในการวิจัย พัฒนา จัดการเผยแพร่องค์ความรู้และเทคโนโลยีในการก่อสร้าง เพื่อ
เพิ่มขีดความสามารถของอุตสาหกรรมก่อสร้างไทย